./data/phi0914/phi0014/phi0914.phi0014.perseus-lat2.xml
FabioUibulano interrege comitia habente consules creati sunt A CorneliusCossusL FuriusMedullinus    his consulibus principio anni       senatus consultum factum est, ut de quaestione Postumianae caedis tribuni primo       quoque tempore ad plebem ferrent, plebesque praeficeret quaestioni quem uellet             a plebe consensu populi consulibus       negotium mandatur; qui, summa moderatione ac lenitate per paucorum supplicium,       quos sibimet ipsos conscisse mortem satis creditum est, transacta re, nequiuere       tamen consequi ut non aegerrime id plebs ferret:  iacere tam diu inritas actiones quae de suis commodis ferrentur, cum interim       de sanguine ac supplicio suo latam legem confestim exerceri et tantam uim       habere   aptissimum tempus erat, uindicatis       seditionibus, delenimentum animis Bolani agri diuisionem obici, quo facto       minuissent desiderium agrariae legis quae possesso per iniuriam agro publico       patres pellebat;  tunc haec ipsa indignitas angebat       animos: non in retinendis modo publicis agris quos ui teneret pertinacem       nobilitatem esse, sed ne uacuum quidem agrum, nuper ex hostibus captum, plebi       diuidere, mox paucis, ut cetera, futurum praedae   eodem anno aduersus Uolscos populantes Hernicorum fines       legiones ductae a Furio consule cum hostem ibi non inuenissent, Ferentinum quo       magna multitudo Uolscorum se contulerat cepere   minus praedae quam sperauerant fuit, quod Uolsci postquam spes tuendi exigua       erat sublatis rebus nocte oppidum reliquerunt; postero die prope desertum       capitur  Hernicis ipsum agerque dono datus